google/wiki40b huggingface dataset:
कमन पोडिगई

तमिलनाडु में होली का दिन कामदेव को समर्पित होता है। इसके पीछे भी एक किवदन्ती है। प्राचीन काल में देवी सती (भगवान शंकर की पत्नी) की मृत्यू के बाद शिव काफी क्रोधित और व्यथित हो गये थे। इसके साथ ही वे ध्यान मुद्रा में प्रवेश कर गये थे। उधर पर्वत सम्राट की पुत्री भी शंकर भगवान से विवाह करने के लिये तपस्या कर रही थी। देवताओ ने भगवान शंकर की निद्रा को तोड़ने के लिये कामदेव का सहारा लिया। कामदेव ने अपने कामबाण के शंकर पर वार किया। भगवन ने गुस्से में अपनी तपस्या को बीच में छोड़कर कामदेव को देखा। शंकर भगवान को बहुत गुस्सा आया कि कामदेव ने उनकी तपस्या में विध्न डाला है इसलिये उन्होने अपने त्रिनेत्र से कामदेव को भस्म कर दिया। अब कामदेव का तीर तो अपना काम कर ही चुका था, सो पार्वती को शंकर भगवान पति के रूप में प्राप्त हुए। उधर कामदेव की पत्नी रति ने विलाप किया और शंकर भगवान से कामदेव को जीवित करने की गुहार की। ईश्वर प्रसन्न हुए और उन्होने कामदेव को पुनर्जीवित कर दिया। यह दिन होली का दिन होता है। आज भी रति के विलाप को लोक संगीत के रूप में गाया जाता है और चंदन की लकड़ी को अग्निदान किया जाता है ताकि कामदेव को भस्म होने में पीड़ा ना हो। साथ ही बाद में कामदेव के जीवित होने की खुशी में रंगो का त्योहार मनाया जाता है।]]

स्रोत

कमन पोडिगई
यूनियन (अमेरिकी गृहयुद्ध)

अमेरिकी गृहयुद्ध (1861-1865) के दौरान, यूनियन, जिसे संघ या उत्तर के रूप में भी जाना जाता है, एक गुट था। इसका तात्पर्य संयुक्त राज्य अमेरिका और विशेष रूप से राष्ट्रपति अब्राहम लिंकन की राष्ट्रीय सरकार और 20 स्वतंत्र राज्यों और चार सीमावर्ती और गुलाम राज्यों से था, जिन्होंने इस संघ का समर्थन किया। वहीं 11 दक्षिणी दास राज्यों (या 13, दक्षिणी दृश्य और एक पश्चिमी क्षेत्र) ने इस संघ का विरोध किया था। इन्होंने परिसंघीय राज्य अमेरिका का गठन किया, जिसे "कॉन्फेडेरसी" या "दक्षिण" के रूप में भी जाना जाता है। अतः अमेरिकी गृहयुद्ध संघ और परिसंघीय राज्य अमेरिका के बीच लड़ा गया था।  
यूनियन उत्तरी राज्यों से बना था, जो दक्षिणी राज्यों की तुलना में अधिक सम्पन्न थे, और औद्योगिकीकरण में आगे थे। इस वजह से उन्हें ग़ुलामों की आवश्यकता नहीं थी। जब अमेरिका के तत्कालीन राष्ट्रपति अब्राहम लिंकन ने मानवता के आधार पर ग़ुलामी को ग़ैर-क़ानूनी घोषित किया, तो दक्षिणी राज्यों ने इसका विरोध किया, और अपना अलग देश बनाने की घोषणा की। वहीं उत्तरी राज्यों ने लिंकन को समर्थन दिया और दक्षिणी राज्यों को अलग देश नहीं बनाने देने का प्रण लिया। इसी मतभेद के चलते अमेरिकी गृहयुद्ध हुआ, जिसमें अंततः संघ को विजय प्राप्त हुई।
हार्डी-वेनबर्ग नियम

हार्डी-वेनबर्ग नियम (अंग्रेज़ी: Hardy-Weinberg law) जनसंख्या आनुवंशिकी का एक सिद्धांत है जिसे हार्डी तथा वेनबर्ग दोनो ने स्वतंत्र रूप से पेश किया है। इस नियम के अनुसार एक आदर्श जनसंख्या में विभिन्न अलील (युग्मविकल्पी) और जीनोटाइप की आवृत्तियाँ पीढी दर पीढी अपरिवर्तित रहतीं हैं। यह नियम उन्हीं जनसंख्याओं पर पूर्णतः लागू होगा जो इन आदर्शों का पालन करतीं हैं  :

१. जनन केवल लैंगिक हो

२. एक समय पर केवल एक ही पीढी जीवित रहे

३. प्रजनन क्रमहीन रहे

४. दोनो लिंगों की प्रजनन की संभावना बराबर रहे

५. जनसंख्या अति विशाल रहे

६. दोनो लिंगों में बराबर अलील आवृत्तियाँ हों

७. जनता प्रवास, परिवर्तन, या प्राकृतिक चयन से मुक्त हो।

8. उत्परिवर्तन नहीं हो। कल्पना कीजिये एक द्विगुणित जनसंख्या जिसमें अलील A तथा a का मिश्रण हो और इनकी आवृत्तियाँ हों  तथा  जो की इस प्रकार निर्धारित की गईं हों कि  (सभी आवृत्तियाँ यहाँ संभावनाओं के रूप में लिखीं जाएँगी)। इनके बल पर जीनोटाइप की आवृत्तियाँ निकालने पर हम पाते हैं कि , , और । हम यह भी पाते हैं कि , जिससे हमें आनुवंशिक संतुलन की प्राप्ति होती है।

प्राकृतिक चयन का प्रभाव

ऊपर दिये गए आदर्शों का संपूर्णतः कोई भी जनसंख्या पालन नहीं कर पाएगी क्योंकि प्रवास, परिवर्तन, या प्राकृतिक चयन किसी भी जनसंख्या में लगातार चलते रहते हैं। इनके ही कारण कई बार कुछ दृश्य स्वरूप नष्ट होने लगते हैं तो इन्हीं के कारण नए स्वरूप भी प्रकट होते और प्रफुल्लित होते रहते हैं। इसी बात को स्पष्ट करने हेतु हम प्राकृतिक चयन का उदाहरण ले सकते हैं। 
फ़िरसे एक आदर्श जनसंख्या की कल्पना कीजिये और किसी स्वरूप के दो युग्मविकल्पियों A तथा a की प्रारंभिक आवृत्तियाँ, सारी पीढी के उद्भव के तुरंत उपरांत, लीजिये  एवं । अब मान लीजिये कि क्रमशः किसी भी AA, Aa, या aa प्रकार के प्राणि के प्रजनन करने तक जीवित रहने की संभावना , , अथवा  है। अगर ये तीनो बराबर होते, तो इन प्रकारों के प्राणियों का अनुपात होताः
 (हार्डी-वेनबर्ग नियम)

तथा यही अनुपात अगली पीढी के प्राणियों में भी जाता।
किंतु चयन के कारण अब यही अनुपात बदलकर हो जाएगा:

जिससे हम पाएँगे कि अगली पीढी के बच्चों में

जो कि सामान्य तौर पर  और  से भिन्न होंगे। यहाँ , , तथा । यदि , तो जनसंख्या में A की संख्या पीढी दर पीढी बढती जाएगी और चयन A के अनुकूल होगा; परंतु यदि , तो A की आवृत्ति घटती चली जाएगी, अर्थात्‌ चयन A के द्वारा निश्चित दृश्य (या अदृश्य) स्वरूप के प्रतिकूल स्थिति के द्वारा होता होगा।
छवि पांडे

व्यवसाय

छवि पांडे ने 2008 में कलर्स टीवी के कार्यक्रम इंडियाज गॉट टैलेंट में भाग लिया था। इसके बाद उन्होने बिदेसिया नामक एक भोजपुरी फिल्म में भी काम किया। स्टार प्लस के धारावाहिक तेरी मेरी लव स्टोरी से उन्हें विशेष ख्याति मिली। वर्तमान में वह ज़ी टीवी के धारावाहिक बंधन में रिया की भूमिका निभा रही है।
लॉट पोलिश एयरलाइंस

यह विश्व की एक प्रमुख वायुयान सेवा हैं।
बॉरगीत

विषय

बालगोपाल के विभिन्न शिशु लीलाए, जैसे शरारत, खेल-मजाक, चौर्य-चातुर्य, अभिमान, गोप कृष्ण के गोपी लीलाए, जैसे गोपियो के साथ नृत्य करना, गोपिनीयो क विच्छेद और कृष्ण प्रेम की व्याकुलता, उद्धव के अपने बांधव कृष्ण के प्रति प्रेम और भक्ति, कृष्णविहीन वृंदावन के दुखद वातावरण की वर्णना आदि बॉरगीत के विषय है।
कुछ बॉरगीतो मे मानव जीवन की नश्वरता, धन जन, रूप यौवन की अस्थायित्व, काम-क्रोधादि की दौरात्म दूरसी ओर भक्ति का महत्म्य, मुक्ति के लिए भगवान के सामने आत्मसमर्पन आदि परमार्थिक छीजे भी वर्णित है।

रचना काल

महापुरुष शंकरदेव का पहला बॉरगीत है मॉन मेरि राम सॉरॉनहि लागु (मन मेरी राम चरणही लागु) जिसका रचनाकाल लगभग १५१५ है। वो थ जुरुजन के पहले तीर्थभ्रमण का समय। अनुमान किया जाता है कि धनश्री राग पर आधारित ये बॉरगीत बदरिकाश्रम मे लिखा गया था। बदरिकाश्रम की यह घटना गुरु चरित मे पाया जाता है "..গৈ বদৰিকাশ্ৰমে উঠি উদ্ধৱক দৰশন হৈছেগৈ৷ তাত দক্ষিণ বাহুত বাঢ়িছে মাংস৷ সৰ্ববজয় আতৈ বোনে , কিবা হবহে৷ গুৰু বোলে আমাৰ সখা ইষ্ট এজন পুৰুষ মাধৱ নামে জন্মিছে৷" (गोइ बॉदॉरिकस्रॉम उथि उद्धॉवॉक दॉरॉखॉन होइसैगोइ। तात दोक्ख्यिन बाहुत बार्हिसे मांखॉ। खॉर्बॉबॉजॉय अतोइ बाने, किब होबोहै। गुरु बोले आमार खॉखा इस्तॉ एजॉन पुरुख माधऑव नामे जॉन्मिसै।")
परेश मैती

परेश मैती को कला के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे दिल्ली राज्य से हैं।
बुआ प्रान्त

नामोच्चारण

फ़िजीयाई भाषा को रोमन लिपि में लिखा जाता है लेकिन इसमें "b" व्यंजन का उच्चारण अंग्रेज़ी की भांति "म" न होकर "म्ब" होता है।
शार्दुल ठाकुर

घरेलू कैरियर

शार्दुल ठाकुर ने अपने स्कूली क्रिकेट जीवन में एक बार ६ गेंदों पर लगातार ६ छक्के लगाए थे। इन्होंने अपने प्रथम श्रेणी क्रिकेट की शुरुआत नवम्बर २०१२ में जयपुर के सवाई मानसिंह स्टेडियम में राजस्थान के खिलाफ खेला था। इनके कैरियर की शुरुआत अच्छी नहीं रही और पहले चार मैचों में ८२.० की गेंदबाजी औसत से महज ४ विकेट लिए थे। लेकिन २०१२-१३ की रणजी ट्रॉफी में इन्होंने २६.२५ की औसत से ६ टेस्ट मैचों में २७ विकेट लिए जिसमें एक बार एक पारी में ५ विकेट भी लिए थे। इसके अलावा इन्होंने २०१३-१४ की रणजी ट्रॉफी में २०.८१ की गेंदबाजी औसत से १० मैचों में ४८ विकेट लिए थे।
२०१५-१६ की रणजी ट्रॉफी के फाइनल मैच में सौराष्ट्र की टीम के खिलाफ आठ विकेट लिए थे और मुम्बई की टीम को ४१वीं जीत मिली थी।
2015 इंडियन प्रीमियर लीग के लिए इन्होंने २० लाख के लिए किंग्स इलेवन पंजाब के खेलना का निर्णय लिया था। इन्होंने अपना अपना इंडियन प्रीमियर लीग का मैच दिल्ली डेयरडेविल्स के खिलाफ खेला था जिसमें इन्होंने ४ ओवरों में ३८ रन देकर १ विकेट लिया था।
मार्च २०१७ में इन्हें २०१७ इंडियन प्रीमियर लीग के लिए राइजिंग पुणे सुपरजायंट्स के लिए चुना गया था।

अंतरराष्ट्रीय कैरियर

इन्हें भारतीय क्रिकेट टीम के २०१६ के वेस्ट इंडीज दौरे के लिए १६ सदस्य टीम में चुना गया था लेकिन इनको खेलने का मौका नहीं मिल पाया था। इसके बाद अगस्त २०१७ में इनका नाम भारतीय क्रिकेट टीम का श्रीलंका दौरा 2017 के लिए वनडे सीरीज में शामिल किया गया था जिसमें इन्हें खेलने का मौका भी मिला। इन्होंने अपने एक दिवसीय अंतरराष्ट्रीय क्रिकेट की शुरुआत ३१ अगस्त को श्रीलंका के खिलाफ की थी।। शार्दुल १० नम्बर की जर्सी पहनने वाले दूसरे भारतीय खिलाड़ी बन गए है पहले सचिन तेंदुलकर पहना करते थे इस कारण सामाजिक मीडिया पर इसका काफी विवाद हुआ है।
नगरा प्रखण्ड (बलिया)

नगरा [[बलिया जिलाpardhan mantri  awas yojna kalist
|जिला बलियाँ]] उत्तर-प्रदेश का एक ब्लाँक है।
बोरिस लेओन्त्येविच गोर्बातोव

बोरिस लेओन्त्येविच गोर्बातोव (2.7.1908 - 20.1.1954) रूसी लेखक थे। साहित्यिक कार्य का आरंभ 1922 में हुआ। इनके अनेक उपन्यासों में मजदूरों के जीवन का वर्णन मिलता है। इनमें मुख्य हैं 'मेरी पीढ़ी' (1933), 'अलेक्सै गैदार' (1955) और 'दोनबास' (1951)। कई कृतियों में विगत महायुद्धकालीन सोवियत संघ की जनता के जीवन और संघर्ष का प्रतिबिंब मिलता है, जैसे 'योद्धा अलेक्सै कुलिकोव' (1942), 'एक दोस्त के लिये चिट्ठियाँ' (1942), 'अपराजित' (या 'तरास का परिवार') (1943)। 'साधारण आर्कटिका' नामक कहानी संग्रह में (1937) उन विशेषज्ञों के जीवन का चित्र दिया गया है जो ध्रुवों में काम करते हैं।
नाइट-शाइनिंग व्हाइट

हान गण

हान गण को चीन के अग्रणी कलाकारों में से एक माना जाता था। हान एक गरीब परिवार से था और राजधानी चांगआन में एक शराब की दुकान में काम कर रहा था। जब उनकी कलात्मक प्रतिभा चित्रकार और कवि वांग वी द्वारा देखी गई, वह शाही अदालत में एक कलाकार बन गया। वह घोड़े के चरित्र के साथ-साथ उसके शारीरिक उपस्थिति को पकड़ने में सक्षम होने के लिए प्रसिद्ध था। यूरोपीय कला इतिहासकार अक्सर हान गण और चीनी चित्रकला के अन्य प्रतिनिधियों के चित्रों की परंपरागतता को देखते हैं और यूरोपीय कलाकारों द्वारा बनाए गए जानवरों को चित्रित करने वाले कार्यों से चीनी पशु विज्ञान में महत्वपूर्ण अंतर के रूप में देखते हैं। सम्राट जुआनज़ोंग के आदेश से, हान गण ने प्रसिद्ध घोड़ों के "चित्रों" की एक श्रृंखला बनाई, और यह काम मूल रूप से चित्रों की एक श्रृंखला में से एक रहा है। कई मूल चित्रों में से कोई भी जीवित नहीं रहा है, लेकिन वे बाद की शताब्दियों में बनाई गई प्रतियों के माध्यम से जाने जाते हैं।

पेंटिंग की विशेषताएं

नाइट-शाइनिंग व्हाइट "बाई हुआ" या "व्हाइट पेंटिंग" का एक उदाहरण है और एक ब्रोश और काला स्याही का उपयोग करके बनाया गया एक मोनोक्रोम काम भि हैं। संरचना चीनी कला के पुराने कार्यों पर आधारित है, लेकिन इसकी सीमित सामग्री के बावजूद, "नाइट-शाइनिंग व्हाइट" अपनी आध्यात्मिकता और बेचैन ऊर्जा को खो नहीं देती है। पारंपरिक चीनी चित्रकला में चित्रित जानवर आमतौर पर पश्चिमी चित्रों में पाए जाने वाले शारीरिक रूप से सटीक नहीं होते हैं, और "नाइट-शाइनिंग व्हाइट" पूरी तरह से यथार्थवादी चित्र नहीं है। 
बाद में यह सर पर्सीवाल डेविड के संग्रह में आया, और 1977 में मेट्रोपॉलिटन संग्रहालय द्वारा खरीदा गया, जिसे डिलन फंड द्वारा वित्त पोषित किया गया था।
चार दिन की चांदनी

समीक्षा

इस फिल्म की समीक्षा करते हुए दीपक असीम ने कहा कि इसमें जबरन हास्य पैदा करने की कोशिश की गई है। जिससे कहानी पूरी तरह से चौपट हो गई। फिल्म में इतनी सारी खामियाँ हैं कि गिनना और गिनाना मुश्किल है।
इंडोनेशिया ओपन सुपर सीरीज़

इंडोनेशिया ओपन एक वार्षिक बैडमिंटन प्रतियोगिता है जो पेर्सातुआन बुलुटॉंग्किस सेलुरुह इंडोनेशिया (पी.एस.बी.आई.) द्वारा सन १९८३ के बाद से इंडोनेशिया में आयोजित की जाती रही है। २००७ के बाद से यह बीडब्ल्युएफ सुपर सीरीज़ का हिस्सा बन गयी और २०११ में इसे प्रीमियर सुपर सीरीज़ का दर्ज़ा मिल गया।
टंग्स्टन हेक्साक्लोराइड

टंग्स्टन हेक्साक्लोराइड एक अकार्बनिक यौगिक है।
मोगादिशु बंदरगाह

यह एक प्रमुख बंदरगाह है। मोगादिशु बंदरगाह सोमालिया की सबसे बड़ी बंदरगाह है।
ताईआन

ताईआन (चीनी: 泰安, अंग्रेज़ी: Tai'an) जनवादी गणराज्य चीन के पूर्वी भाग में स्थित शानदोंग प्रांत का एक शहर है। यह प्रान्त की राजधानी जीनान से दक्षिण में स्थित है और प्रसिद्ध ताई पर्वत के इर्द-गिर्द बसा हुआ है। इसके पश्चिम में पीली नदी आती है जिसके पार हेनान प्रान्त है। २०१० की जनगणना में इसकी आबादी ५४,९४,२०० थी जिसमें से १५,९४,८७७ शहरी नागरिक और बाक़ी ग्रामीण क्षेत्रों के निवासी थे।
रूप सिंह

रूप सिंह बैस भारतीय फील्ड हॉकी के भूतपूर्व खिलाडी थे। उन्हें भारत एवं विश्व हॉकी के क्षेत्र में सबसे बेहतरीन खिलाडियों में शुमार किया जाता है। वे दो बार ओलम्पिक के स्वर्ण पदक जीतने वाली भारतीय हॉकी टीम के सदस्य रहे हैं जिनमें 1932 का लॉस एंजेल्स ओलम्पिक एवं 1936 का बर्लिन ओलम्पिक शामिल है।
रूप सिंह सुप्रसिद्ध भारतीय खिलाडी ध्यानचंद के छोटे भाई थे। रूप सिंह के सम्मान में ग्वालियर के एक स्टेडियम का नाम रूप सिंह स्टेडियम रखा गया।
==प्रारंभिक जीवन==रूप सिंह बैस का जन्म इलाहाबाद के एक राजपूत परिवार में हुआ था।यह महान हॉकी खिलाड़ी ध्यांचन्द के छोटे भाई थे।
उदयसिंह प्रथम

जीवनी

राजपूताना भूमि को उसके योद्धा पुत्रों की साहस और बहादुरी के रूप में जाना जाता है; उनके खून से रंगी हुई रेगिस्तान की मिट्टी जो इन महान योद्धाओं के लिए जानी जाती है और उनकी महिमा का प्रतीक है। मेवाड़ की धरती पर कई महान योद्धाओं ने जन्म लिया है और शिष्टता, वीरता और स्वतंत्रता के लिए जाने जाते थे लेकिन हर सिक्के का एक और पहलु होता है और हर युग में कुछ अजीब जरूर देखने को मिला है।
ऊना हिमाचल रेलवे स्टेशन

ऊना हिमाचल रेलवे स्टेशन भारतीय रेल का एक रेलवे स्टेशन है। यह ऊना शहर में स्थित है। इसकी ऊंचाई 389 मी. है।
भूतबलि

आचार्य भूतबलि पहली शताब्दी के एक दिगम्बर जैन आचार्य थे। आचार्य भूतबलि ने पवित्र जैन ग्रन्थ, षट्खण्डागम की रचना पूर्ण की थी।

ग्रन्थ की रचना

आचार्य पुष्पदंत ने “वीसदि सूत्रों” की रचना की थी। अपनी अल्प आयु शेष जानकर उन्होंने अपने शिष्य पालित को आचार्य भूतबलि के पास भेजा।आचार्य भूतबलि ने फिर सिद्धान्त ग्रन्थ षट्खण्डागम की रचना पूर्ण करी। जिस दिन ग्रन्थ पूर्ण हुआ, वह दिन श्रुत पंचमी के नाम से प्रसिद्ध हुआ। आज भी यह दिन जैन बन्धुओं द्वारा पर्व रूप में मनाया जाता है।
बटाईदारी

बटाईदारी कृषि की उस व्यवस्था को कहा जाता है जिसमें ज़मीन का मालिक उसपर काम करने वाले किसान को अपनी ज़मीन का प्रयोग करने का अधिकार इस शर्त पर देता है कि किसान अपनी फ़सल का कुछ हिस्सा उसके हवाले कर देगा। दुनिया भर में बटाईदारी की बहुत सी प्रणालियाँ रही हैं। उदाहरण के लिए भारतीय उपमहाद्वीप में मुग़ल और अंग्रेज़ी ज़माने की ज़मींदारी व्यवस्था में किसी गाँव की ज़मीन को उस गाँव के ज़मींदार की सम्पत्ति माना जाता था और वह गाँव के अन्य निवासियों को उसपर तभी काम करने देता था अगर वे उसे अपनी फ़सल का हिस्सा दें। अमेरिका में 'शेयरक्रॉपिन्ग' (sharecropping), इटली में 'मेत्ज़ाद्रिया' (mezzadria), फ़्रांस में 'मेतायाझ़' (métayage) और स्पेन में 'मेदियेरो' (mediero) इसके अन्य उदाहरण हैं। इस्लामी शरिया क़ानून में भी बाग़ों पर काम करने के लिए एक 'मुसाक़त' नाम की बटाईदारी व्यवथा का उल्लेख है।
नियततापी प्राणी

नियततापी या गर्मरक्ती (warm-blooded) प्राणियों की ऐसे जातियों को कहा जाता है जिनके रक्त का तापमान अन्य शीतरक्ती जानवरों की तुलना में अधिक होता है और जो अपनी अंदरूनी चयापचय प्रक्रियाओं के द्वारा अपनी ऊष्मीय समस्थिति बहाल रखते हैं। प्राणी-जगत में यह लक्षण पक्षियों और स्तनधारियों (मैमलों) के हैं। गर्मरक्ती जानवर सर्द परिस्थितियों में भी अपना अंदरूनी तापमान ऊँचा रख पाते हैं और वे अक्सर ऐसा ठिठुर कर करते हैं, जबकि शीतरक्ती जानवरों का तापमान वही हो जाता है जो उनके इर्द-गिर्द के वातावरण का है।
समकालीन कला संग्रहालय, तेहरान

पृष्ठभूमि

इस संग्रहालय को ईरानी वास्तुकार कामरान दीबा ने डिज़ाइन किया है जिन्होंने इसमें परंपरागत फारसी स्थापत्य कला के तत्वों का डिज़ाइन में प्रयोग किया है। इसे ललेह पार्क, तेहरान के निकट बनाया गया था। इसके भवन को समकालीन कला के एक उदाहरण के रूप में माना जा सकता है।
 
संग्रहालय का अधिकतर हिस्सा जमीन के नीचे स्थित है जिसमें स्पाइरल चलने के रास्तों में गैलरियों को शाखा रूप में लगाया गया है।अनेक पश्चिमी की कलाकृतियां यहाँ के बगीचे में देखी जा सकती हैं।
1979 में ईरान की क्रांति के बाद, पश्चिमी कलाकृतियों को अलग से संग्रहालय की तिजोरियों में रखा गया था जब तक की क्रांति के बाद की पहली प्रदर्शनी 1999 में नहीं हुई।अब पश्चिमी कला के संग्रह को हर साल कुछ सप्ताहों के लिए दिखाया जाता है पर ईरान की परम्परावादी स्वभाव की वजह से अधिकतर कभी नहीं दिखाए जायेंगे।
इस संग्रह को यूरोप और संयुक्त राज्य अमेरिका के बाहर सबसे मूल्यवान पश्चिमी आधुनिक कला संग्रह माना जाता है, जिसे संस्थापक अध्यक्षों डेविड गैलोवे और डोना स्टेन ने फराह पहलवी के संरक्षण में एकत्रित किया है। ये कहा जाता है कि संग्रहालय में लगभग £2.5 बिलियन मूल्य की आधुनिक कला रखी गयी है। समय-समय पर स्थानीय और विदेशी कलाकारों की कृतियों की प्रदर्शनी यहां पर लगाई जाती है।
आने वाले सालों में टूर प्रदर्शनियों की योजना बनाई गयी है जिससे इस संग्रहालय के सुधार व नयी कलाओं को खरीदने के लिए पैसा जुटाया जा सके।
बूगी वूगी

बूगी वूगी सोनी टीवी पर प्रसारित होने वाला एक हिन्दी नृत्य कार्यक्रम है।
वेताल द्वीप

वेताल द्वीप वो द्वीप हैं जिनका अस्तित्व दर्ज इतिहास के एक लंबे समय तक स्वीकार किया जाता था और इन्हे पुराने नक्शों में दर्शाया भी जाता था, पर बाद में यह पाया गया कि यह मात्र एक विश्वास ही था और इस प्रकार के द्वीप अस्तित्व में नहीं हैं। इनके विपरीत लुप्त भूमि वो द्वीप या महाद्वीप हैं जिनके बारे में कुछ लोग मानते हैं कि वो प्रागैतिहासिक काल के दौरान अस्तित्व में थे और अक्सर इन्हें प्राचीन मिथकों और किंवदंतियों के साथ जोड़ा जाता है।
खेरवाड़ा तहसील

खेरवाड़ा तहसील भारत के राजस्थान राज्य के उदयपुर जिले की एक तहसील है।

जनसांख्यिकी

2011 के सेन्सस अनुसार तहसील की कुल जनसँख्या 206777 है जिसमें से 7581 शहरी है व 199196 ग्रामीण है।
महाराजा रंजीत सिंह कॉलेज ऑफ प्रोफेशनल विज्ञान

मिशन

महाराजा रंजीत सिंह कॉलेज ऑफ प्रोफेशनल विज्ञान का मिशन है "वैश्विक मानकों मूल्य वर्धित शिक्षा प्रदान करने के लिए छात्र की मदद के लिए प्रतिस्पर्धी उत्कृष्टता और वित्तीय स्वतंत्रता",
इस में मदद करता है एक महान उद्देश्य का उत्पादन करने के लिए, समाज के लिए आदर्श सदस्यों वैज्ञानिक, पेशेवर ज्ञान, कौशल और कमांडिंग संतुलित व्यक्तित्व, जो दूसरों की तरह अनुकरण करने के लिए सभी की भलाई के लिए (सरबत दा भला).
प्रबंधन सुनिश्चित करता है कि हमारी सांस्कृतिक विरासत कटाव की  जगह नहीं ले करता है और की हमारे मूल्य प्रणाली की एकता और विविधता के एकीकृत भारत और राष्ट्रवाद भावना के बारे में जागरूकता हो.
छात्रों की उम्मीद कर रहे हैं होना करने के लिए आत्म अनुशासित, ईमानदार, देखभाल, विचारशील, अच्छी तरह से व्यवहार करने के लिए तैयार, दूसरों की मदद करने के लिए और जिम्मेदार नागरिक बनने के बाद भारत के संविधान में पत्र और आत्मा में और संदेश के प्रसार के यूनिवर्सल ब्रदरहुड.

शिक्षाविदों

अनुसंधान कॉलेज में मान्यता प्राप्त है 2(एफ) और 12(बी) विश्वविद्यालय अनुदान आयोग द्वारा. MPCST और MPBTC वित्त पोषित है कई अनुसंधान परियोजनाओं के विभाग के लिए जीवन विज्ञान के डिवीजन के संयंत्र के ऊतकों की संस्कृति है ।
औद्योगिक प्रशिक्षण और औद्योगिक यात्राओं नियमित रूप से औद्योगिक यात्राओं का आयोजन कर रहे हैं के लिए विभिन्न कंपनियों जैसे पारले-जी, रुचि सोया, Symbiotec, इंदौर बायोटेक, सिनकॉम हेल्थकेयर, पीरामल, PDPL, आदि.

साथी संस्थान

माता गुजरी गर्ल्स पब्लिक स्कूल, इन्दौर माता गुजरी कॉलेज ऑफ प्रोफेशनल स्टडीज, इंदौर; गुरु हरकिशन पब्लिक स्कूल, किड्स वर्ल्ड इंटरनेशनल प्री-स्कूल;

पुस्तकालय

इस लाइब्रेरी में 30,000 से अधिक पुस्तकें, पत्रिकाएं, सीडी, पत्रिकाओं, आदि. हैं

हॉस्टल

कॉलेज में लड़कियों और लड़कों के छात्रावास अलग-अलग  परिसर में सुविधाओं के साथ की तरह मेस, जिम, मनोरंजन कमरे, टी.वी. सेट, इनडोर खेलों की सुविधा है ।
गोंदिया

इतिहास

राज्य के अंतिम छोर पर बसे गोंदिया शहर का अपना इतिहास है। मध्यप्रदेश और छत्तीसगड कि सीमा पर बसे इस शहर का अपना अंदाज था। गोंदिया परिसर पर पेहले गोंड राजा का राज्य था। तब यहाँ जंगल घना हुआ करता था।
गोंड समाज के लोग यहाँ के पुराने रहिवासी है। उनका काम गोन्ध और लाख जमा कर उसे गाव में बेचना था।
उसी वजह से गोंदिया नाम पडा।
उसी वजह से गोंदिया नाम पडा ऐसा इंग्रज के जमाने के आर.व्ही. रसेल इन्होने ‘गॅझेटियर’ में लिखा है।
उस समय आज के जैसे राज्य और सीमाये नहीं थे, पर कूच अंतर पर बदलणे वाली भाषा थी।
उसी वजह से गोंदिया से लगे राज्य कि भाषा का असर गोंदिया कि भाषा पर पडा। गोंदिया का संबंध छत्तीसगड व मध्य प्रदेश से बडते गये और आज भी यह संबंध गेहराई के साथ जुडे हुये है। उस वक़्त गोंदिया सी.पी.ॲँड बेरार का भाग हुं करता था।

भोसले के साम्राज्य में कामठा, फुलचूर और किर्नापूर कि जमीनदारी हुं करती थी, प्रसाश्कीय दृष्टीकोन से अंग्रेजो ने गोंदिया को तालुका का दर्जा दिया। 
उस वक्त आदिवासी लोग लाख, डिंक, सागवान, मोहफुल, आवळा, चिंच आदी गोंदिया में बेचने लाते थे। 
उस वक्त गोंदिया में लाख के ३२ कारखाने थे। 
इधर पुराना गोंदिया, मुर्री और फुलचूर में लोग बसने लगे और नये उद्योग का आगाज होता गया, समय के साथ साथ लाख कारखाने बंद होते गये।
डसेलडॉर्फ़

डसेलडॉर्फ़ जर्मनी राज्य उत्तरी राइन की राजधानी और जनसंख्या के हिसाब से जर्मनी का सातवाँ सबसे बड़ा नगर है। डसेलडॉर्फ़ अन्तर्राष्ट्रीय व्यावसायिक और वित्तीय केन्द्र है जो अपने फैशन और व्यापार के लिए प्रसिद्ध है।
कृषि उपज मंडी

किसानों की कृषि उपज के भण्डारण और विक्रय के लिए निर्मित चुने हुए कृषकों की सरकार द्वारा वित्त-पोषित स्वयात्तशासी समिति है, जो बिचौलियों के शोषण से किसान को बचाते हुए तोल और मोल दोनों का किसान हित में ख्याल रखती है।
२०४४ ईसा पूर्व

२०४४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०४४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मुख्यमन्त्री (भारत)

मुख्यमन्त्री भारत में राज्यों का राजनैतिक प्रमुख होता है। जिसका कार्य कई प्रकार से देखा जा सकता है।
द्विराष्ट्र सिद्धांत

परिचय

1857 का प्रथम स्वतंत्रता संग्राम के दस साल बाद अलीगढ़ मुस्लिम विश्वविद्यालय के मुख्य संस्थापक सय्यद अहमद ख़ान ने हिन्दी–उर्दू विवाद के कारण 1867 में एक द्विराष्ट्र सिद्धांत को पेश किया था। इस सिद्धांत की सरल परिभाषा के अनुसार न केवल भारतीय उपमहाद्वीप की संयुक्त राष्ट्रीयता के सिद्धांत को अप्रतिष्ठित किया गया बल्कि भारतीय उपमहाद्वीप के हिन्दूओं और मुस्लमानों को दो विभिन्न राष्ट्र क़रार दिया गया।

मुहम्मद इक़बाल

यूरोप में अध्ययन और मस्जिद कॉर्डोबा में अज़ान देने के बाद मुहम्मद इक़बाल ने व्यावहारिक राजनीति में सक्रिय रूप से भाग लेना शुरू किया। तो यह राजनीतिक विचारधारा सामने आए। 1930 में इलाहाबाद में ऑल इंडिया मुस्लिम लीग के इक्कीसवीं वार्षिक बैठक की अध्यक्षता करते हुए उन्होंने न केवल द्विराष्ट्र सिद्धांत खुलकर समझाया बल्कि इसी सिद्धांत के आधार पर उन्होंने हिन्दुस्तान में एक मुस्लिम राज्य की स्थापना की भविष्यवाणी भी की थी।

मुहम्मद अली जिन्नाह

इन्होंने द्विराष्ट्र सिद्धांत के बारे में कहा था -हिन्दू मुस्लिम एक राष्ट्र नहीं बल्कि दो राष्ट्र हैं।
अयातुल्ला मोहम्मद हुसैन फदलल्लाह

अयातुल्ला मोहम्मद हुसैन फदलल्लाह लेबनान के सर्वोच्च आध्यात्मिक शिया नेता थे जिन्होंने 1982 में स्थापित चरमपंथी संगठन हिज़्बुल्लाह की स्थापना की थी। इस्लाम धर्म में शिया संप्रदाय में उदारवाद के प्रबल पैरोकार इस नेता का इस्लामिक जगत में बहुत आदर से नाम लिया जाता है। फादलल्लाह के अनुयायी न केवल लेबनान में बल्कि मध्य एशिया और खाड़ी देशों में भी फैले हुए हैं।

जीवन वृत

इराक़ के धार्मिक शहर नजफ़ में पैदा हुए फ़ज़लुल्लाह अपनी पढ़ाई पूरी करने के बाद 1966 में लेबनान चले गए।
माना जाता है कि बेरूत में 1985 में हुए कार बम हमले के जरिए फ़ज़लुल्लाह की हत्या करने की कोशिश की गई। हमले में 80 लोग मारे गए थे, इन हमलों में अमरीकी खुफिया एजेंसी सीआईए का हाथ माना जाता है।
अपने आखिरी दिनों में फ़ज़लुल्लाह ने हिज़बुल्लाह के ईरान से संबंधों की वजह से खुद को संगठन से दूर कर लिया था। लेकिन वे मध्य पूर्व और इसरायल में अमरीकी नीतियों के विरोधी बने रहे। उनका 74 वर्ष की अवस्था में 4 जुलाई 2010 ई. को निधन हो गया।

कार्य

वे एक सामाजिक कार्यकर्ता थे जिन्होंने ढेर सारे धार्मिक स्कूल, अस्पताल और पुस्तकालय खुलवाए। मुहर्रम के दिन मातम करने वाले लोगों द्वारा खुद को लहुलुहान करने की प्रथा के भी वे विरोधी थे। उन्होंने शिया सम्प्रदाय में इस प्रथा पर प्रतिबंध लगा दिया था।

विचारधारा

वे पश्चिम एशिया में अमरीकी नीतियों के प्रखर आलोचक थे। 1979 में ईरान में हुए इस्लामिक क्रांति का उन्होंने समर्थन किया था। उनकी उदारवादी सामाजिक विचारधारा के लिए जाना जाता है। उन्होंने इस्लाम धर्म, राजनीति और महिलाओं पर 40 से ज्यादा किताबें लिखीं। महिलाओं के प्रति उनकी विचारधारा काफी उदार थी।
रॉबिन हुड

रॉबिन हुड (अंग्रेजी:Robin Hood) अंग्रेजी लोककथाओं का एक बहिष्कृत हीरो था। वह एक अचूक तीरन्दाज व कुशल तलवारबाज था जिसे आज भी उसके अपने साथी "मेरी मेन्स" के साथ मिलकर अमीरों की सम्पत्ति को लूट कर गरीबों में बाँट देने के लिये जाना जाता है। परम्परागत रूप से, रॉबिन हुड और उसके आदमियों को हरे कपडे पहने हुए चित्रित किया जाता है।
रॉबिन हुड मध्यकाल में एक लोकप्रिय व्यक्ति के रूप में प्रसिद्ध हो चुका था और आधुनिक साहित्य, फिल्मों एवं टेलीवि़ज़न में लोकप्रिय बना रहा। शुरुआती सूत्रों के अनुसार रॉबिन हुड एक सामान्य आदमी था जो पेशे से एक किसान था पर उसको अधिकांश समय एक ऐसे अमीर के रूप में वर्णित किया गया जिसे एक बेईमान शेरिफ ने जान बूझकर उसकी जमीन से बेदखल करके समाज से बहिष्कृत कर दिया था।

इतिहास

लोकप्रिय संस्कृतियों में रॉबिन हुड और उसके साथी, जिन्हें "मेरी मेन" कहा जाता था, नॉटिंघमशायर के शेरवुड जंगलों में रहते थे जहां शुरूआती कथाओं की सर्वाधिक घटनाएँ घटी. इस प्रकार रॉबिन हुड की सबसे पहली चार पंक्तियों की कविता १५वि शताब्दी में दर्ज की गई जिसकी शुरुआत में कहा गया है की: "रोबिन हूड इन शेरेवुड स्टोड" (अंग्रेज़ी: Robyn hode in scherewode stod)। हालाँकि बाकी अबतक संजोई गई शुरुआती कविताओं और पुराने स्रोतों से यह चित्र उभर कर आता है कि रॉबिन हुड शायद बार्न्सडेल की इलाके से था जो अब दक्षिण योर्कशायर में स्थित है।
अन्य परम्पराओं में रॉबिन के वास्तविक घर की जगह योर्कशायर के भीतर और उसके बाहर, दोनों स्थानों पर बताई गई है जिसके करण असमंजस की स्थिति उत्पन्न होती है।
गगास नदी

गगास नदी रामगंगा नदी की एक सहायक नदी है, मानसखण्ड में इसका उल्लेख गार्गी के नाम से हुआ है। यह उत्तराखण्ड के हिमालयी पर्वत श्रृंखलाओं के कुमांऊँ क्षेत्र के अन्तर्गत अल्मोड़ा जिले के द्रोणागिरी, नागार्जुन इत्यादि पर्वतों के विभिन्न प्राकृतिक जलस्रतों के संगमोंं से बनती है। अनन्तत: भिकियासैंण नामक तहसील पर रामगंगा नदी में मिल जाती हैैा